ΓΡΑΠΤΗ ΕΡΩΤΗΣΗ E-3345/00

υποβολή: Ursula Schleicher (PPE-DE) προς την Επιτροπή

(25 Οκτωβρίου 2000)

Θέμα: Άδειες οδηγήσεως στην Ευρωπαϊκή Ένωση

Με την ύπαρξη περίπου 200 εκατομμυρίων διαφορετικών αδειών οδηγήσεως λόγω των πάνω από 80 διαφορετικών τύπων αδειών οδηγήσεως στην Ευρωπαϊκή Ένωση είναι, σύμφωνα με την άποψη της Ευρωπαϊκής Επιτροπής, δύσκολο για την εκάστοτε αστυνομία να διατηρήσει την πλήρη εποπτεία.

1. Γνωρίζει η Ευρωπαϊκή Επιτροπή, ότι ιδιαίτερα στην Ιταλία γερμανικές άδειες οδηγήσεως αφαιρέθηκαν και αντίθετα προς την ισχύουσα νομοθεσία δεν επεστράφησαν και ότι ότανπήρξαν σχετικές ερωτήσεις δεν εδόθη καμία πληροφορία;

2. Σε αίτημα για μετατροπή άδειας οδηγήσεως από ένα κράτος της ΕΕ σε γερμανική άδεια οδηγήσεως θα πρέπει ναπάρξουν πληροφορίες από το κατάλογο εξωτερικώνποθέσεων της εκάστοτε χώρας. Γνωρίζει η Ευρωπαϊκή Επιτροπή, ότι σε πολυάριθμες περιπτώσεις αυτή η παροχή πληροφοριών, ιδιαίτερα από τους ιταλικούς καταλόγους, διαρκεί ενίοτε πολλούς μήνες;

3. Γνωρίζει η Ευρωπαϊκή Επιτροπή ότι ακόμη και οι ίδιες οι αρχές στα κράτη μέλη δεν αναγνωρίζουν εν μέρει τις παλαιές άδειες οδηγήσεως;

4. Τι προτίθεται να πράξει η Ευρωπαϊκή Επιτροπή, ώστε ναπάρξει περισσότερη διαφάνεια και ενημέρωση τόσο των αρχών των κρατών μελών όσο και των πολιτών;

Απάντηση της κας de Palacio εξ ονόματος της Επιτροπής

(6 Δεκεμβρίου 2000)

1. Η Επιτροπή δεν γνωρίζει κάποια συγκεκριμένη περίπτωση στην οποία γερμανικές άδειες οδήγησης έχουν κατασχεθεί στην Ιταλία, κατά παράβαση της κοινοτικής νομοθεσίας και ότι δεν έχουν έκτοτε επιστραφεί. Επιπλέον, η επιβολή κατάσχεσης αδειών οδήγησης εξαρτάται από εθνικές διατάξεις με βάση τις οποίες η κατάσχεση μπορεί να πραγματοποιηθεί. Ωστόσο, αν περιέλθει σε γνώση της Επιτροπής θέμα τέτοιων παραβιάσεων της κοινοτικής νομοθεσίας, θα ζητήσει από το κράτος μέλος να θέσει τέρμα στην πρακτική αυτή και σε περίπτωση συστηματικής και επαναλαμβανόμενης παραβίασης θα παραπέμψει το ζήτημα στη διαδικασία που προβλέπεται στο άρθρο 226 (πρώην άρθρο 169) της συνθήκης ΕΚ.

2. Πρέπει να σημειωθεί ότι η αντικατάσταση αδειών οδήγησης εκδιδομένων σε άλλο κράτος μέλος είναι καθαρά προαιρετική μετά από τη θέση σε ισχύ της οδηγίας του Συμβουλίου 91/439/ΕΟΚ της 29 Ιουνίου 1991 για τις άδειες οδήγησης(1). Η άδεια οδήγησης αντικαθίσταται μόνον κατόπιν αιτήματος του κατόχου της άδειας (άρθρο 8(1)). Μια τέτοια αντικατάσταση ωστόσο, δεν πρέπει να θεωρείται ως εξαίρεση της αρχής για αμοιβαία αναγνώριση που περιγράφεται στο άρθρο 1(2). Κατ' αρχήν, οι άδειες οδήγησης που εκδίδονται από άλλα κράτη μέλη πρέπει να αναγνωρίζονται, ανεξάρτητα από το αν αντικαθίστανται ή όχι.

Στο άρθρο 12(3) προβλέπεται ότι τα κράτη μέλη ανταλλάσσουν, όπου χρειάζεται, πληροφορίες σχετικά με τις άδειες οδήγησης που εκδίδουν. Αυτό επιτρέπει να προσδιορίζεται η ισχύς ξένων αδειών οδήγησης καθώς επίσης και το ακριβές εύρος του δικαιώματος οδήγησης (κατηγορίες, περιορισμοί). Ωστόσο, όμως μια τέτοια ανταλλαγή πληροφοριών δεν πρέπει να οδηγεί σε δημιουργία πρακτικών εμποδίων στην ελεύθερη διακίνηση των κατόχων της αδείας ή στην αμφισβήτηση της αρχής της αμοιβαίας αναγνώρισης, εμμέσως ή αμέσως.

3. Τα κράτη μέλη δεσμεύονται να αναγνωρίσουν όλους τους τύπους αδειών οδήγησης που περιγράφονται στην απόφαση της Επιτροπής 2000/275/ΕΚ της 21 Ιουνίου 2000 για την ισοδυναμία μεταξύ διαφόρων κατηγοριών αδειών οδήγησης(2) (η οποία θεσπίστηκε με βάση το άρθρο 10(1) της οδηγίας). Η Επιτροπή ζήτησε από όλα τα κράτη μέλη ρητά να ενημερώσουν τις αρμόδιες αρχές τους περί του αντικειμένου τηςποχρέωσης προς αναγνώριση των αδειών οδήγησης που εκδίδονται σε άλλα κράτη μέλη. Μέχρι τώρα δεν εντοπίστηκαν συστηματικές παραβιάσεις της αρχής της αμοιβαίας αναγνώρισης. Ωστόσο, με την προοπτική του αυξανομένου αριθμού αλλά και τύπων εκδιδομένων αδειών οδήγησης, μπορεί να παρατηρηθούν διοικητικές ανωμαλίες σε μεμονωμένες περιπτώσεις. Η Επιτροπή θα συνεχίσει λοιπόν να παρακολουθεί στενά την ορθή εφαρμογή της αρχής της αμοιβαίας αναγνώρισης των αδειών.

4. Για να διευκρινιστεί δια της νομικής οδού η κατάσταση, η Επιτροπή εξέδωσε την προαναφερόμενη απόφαση. Λόγω της πολυπλοκότητας του θέματος από την ύπαρξη πάνω από 80 εν ισχύι διαφορετικών τύπων αδειών οδήγησης στον Ευρωπαϊκό Οικονομικό Χώρο (ΕΟΧ) η Επιτροπή θα δημοσιεύσει ένα εγχειρίδιο με έγχρωμες εικόνες και ακριβείς περιγραφές όλων των τύπων αδειών οδήγησης του ΕΟΧ, που ισχύουν σήμερα. Η προετοιμασία για την έκδοση του βιβλιαρίου αυτού βρίσκονται σε προχωρημένο στάδιο. Το έγγραφο αυτό θα απευθύνεται στις διοικητικές αρχές των κρατών μελών καθώς επίσης και σε κατόχους αδειών οδήγησης και θα εγγυάται την αναγνώριση όλων των τύπων αδειών οδήγησης που ισχύουν σε διάφορα κράτη μέλη καθώς επίσης και μια ενιαία διοικητική πρακτική.

Μια περαιτέρω νομική διευκρίνιση της κατάστασης σε κοινοτικό επίπεδο μπορεί να επιτευχθεί με τον εναρμονισμό των περιόδων ισχύος των αδειών οδήγησης. Ο αριθμός διαφόρων τύπων αδειών που ευρίσκονται σε κυκλοφορία πρέπει να μειωθεί βαθμιαία κατά τη διάρκεια της περιόδου αυτής.

(1) ΕΕ L 237 της 24.8.1991.

(2) ΕΕ L 91 της 12.4.2000.